cyanic-selkie/wikianc huggingface dataset:
Kārlis fon Bukshēvdens
Kārlis fon Bukshēvdens ( jeb Karloss fon Bukshēvdens (Carlos Matthias Ludwig Konstantin Otto von Buxhoeveden, 1856-1935)) bija vācbaltiešu izcelsmes Krievijas Impērijas diplomāts. Bolderājas pagasta muižu īpašnieks (Rupertshof, Dreylingshof, Bolderaa, Lofeldshof, Hapakshof, Weißenhof).
Dzīvesgājums
Cēlies no Bukshēvdenu dzimtas. Dzimis 1856. gada 14. (2.) martā Tērbatā Sāmsalas muižnieka Kārļa fon Bukshēvdena un viņa sievas Sofijas, dzimušas Tīzenhauzenas, ģimenē. Mācījās Rīgas un Pēterburgas skolās, 1874. gadā sāka studēt tieslietas Tērbatas Universitātē, turpināja studijas Pēterburgas universitātē (1874-1878), iegūstot ''Cand. jur.'' grādu. Pēc tam strādāja Krievijas Impērijas Senāta kancelejā Pēterburgā. 1881. gadā Kazaņā salaulājās ar Ludmilu Osokinu. No strādāja Ārlietu ministrijas Personāla departamentā, bija tā vicedirektors (1892-1897) un direktors (1897-1910), 1902. gadā iecelts par lielkņazienes Aleksandras galma štalmeistaru (шталмейстер) un valsts padomnieku. 1910. gadā iecelts par Krievijas Impērijas vēstnieku Dānijā. Pēc Oktobra revolūcijas dzīvoja Briselē, kur miris 1935. gada 4. augustā.
Viņa meita Sofija fon Bukshēvdena (1883–1956) bija pēdējās Krievijas Impērijas ķeizarienes Aleksandras Fjodorovnas galmadāma.
Dženevīve Kortesa
Dženevīve Nikola Padalecka (en; dzimusi kā Dženevīeve Nikola Kortesa (Genevieve Nicole Cortese)) ir amerikāņu aktrise, kas galvenokārt zināma ar lomām tādos seriālos kā Wildfire, kurā viņa attēloja Krisu Fjurillo, un Supernatural, kurā viņai bija periodiska loma kā Rūbijai. Kopš 2010. gada viņa ir precējusies ar amerikāņu aktieri Džēredu Padalecki, un viņu ģimenē ir 3 bērni (Tomass, Šepards un Odete). būs pirmizrāde seriālam Walker, kurā viņa tēlos Emīliju Valkeri (tēls iepazīts caur atmiņām). Seriālā viņa tēlos kopā ar savu vīru Džēredu Padalecko, kurš arī seriālā tēlo viņas vīru Kordelu Valkeru.
Sērmūkši
Sērmūkši (agrāk Sērmūkšu muiža) ir ciems Cēsu novada Skujenes pagastā pie autoceļa V300 (Drusti—Dzērbene—Skujene). Vēsturiskais Sērmūkšu pagasta centrs.
Atrodas pagasta ziemeļu daļā 5 km no pagasta centra Skujenes, 30 km no Ausmām un 107 km no Rīgas.
Šire
Šire (en) ir 402 kilometrus gara Zambezi kreisā krasta pieteka Malāvijā un Mozambikā. Lielākā Malāvijas upe. Tek dienvidu virzienā, novadot Ņasas ezera ūdeņus uz Zambezi. Pašā augštecē caurtek Malombes ezeram. Lejpus Malombes ezeram ierīkots Livondes nacionālais parks.
Latvijas Republikas valsts ieņēmumu valsts ministru uzskaitījums
Šajā uzskaitījumā apkopoti Latvijas Republikas valsts ieņēmumu valsts ministri, kas bija Latvijas Republikas Ministru kabineta locekļi. Šāds amats tika izveidots 1993. gadā, savukārt likvidēts 1999. gadā.
30px Latvijas Republika (1991 — mūsdienas) 30px
{{legend| skyblue | Latvijas Ceļš |border=1px solid #AAAAAA}}
Skudriņa Tipa
"Skudriņa Tipa" ir Latvijas animācijas filma, kas izdota 1976. gadā. Filmas režisors ir Ansis Bērziņš.
Sižets
Animācijas filmas pamatā ir Vitauta Ļūdēna tāda paša nosaukuma dzejolis. Filmā skudriņa Tipa pirmo reizi dzīvē iziet no savām mājām un cenšas uzzināt, kas ir saule.
Gīzela Fišdika
Gīzela Fišdika (de; dzimusi Mīlheimā) ir Vācijas starptautiskā lielmeistare šahā (2005).
Biogrāfija
No 1970. gadu beigām līdz 1990. gadu vidum bijusi viena Vācijas Federatīvās Republikas vadošajām šahistēm. Divas reizes piedalījusies Pasaules šaha čempiones izcīņas ciklos. 1979. gadā Riodežaneiro starpzonu turnīrā dalījusi 4.-5. vietu, taču pēc Allas Kušniras atteikuma spēlēt pretendentu mačos aizvadījusi papildu maču ar Elizabeti Polihroniadi, kuru noslēgusi neizšķirti 3:3, taču labāka papildu koeficienta dēļ iekļuvusi pretendentu mačos, kur 1980. gadā ar 3½:4½ cietusi zaudējumu ceturtdaļfinālā pret Martu Litinsku. 1982. gadā starpzonu turnīrā Tbilisi ieņēmusi 9. vietu.
Pārstāvējusi Vācijas komandu lielākajos komandu šaha turnīros:
Par panākumiem turnīros FIDE 1980. gadā Fišdikai piešķīra starptautiskās meistares (WIM), bet 2005. gadā pēc Vācijas šaha federācijas pieprasījuma - starptautiskās lielmeistares (WGM) nosaukumu par 1982.-1983. gada turnīru rezultātiem.
Edvīns Bitte
Edvīns Bitte (1897—1924) bija latviešu kara lidotājs, kapteinis, Latvijas Kara aviācijas skolas pilotu nodaļas priekšnieks.
Dzīvesgājums
Dzimis Skultes pagastā. Mācījās Rīgas Aleksandra zēnu ģimnāzijā. Pirmā pasaules kara sākumā 1915. gadā Bitte beidza Petrogradas Konstantīna artilērijas karaskolu. 1916. gadā viņu kā aviācijas novērotāju pārcēla uz Krievijas impērijas 22. aviācijas divīziju. Piedalījies kaujās pret Austroungārijas un Vācijas karaspēkiem. No 1917. gada februāra līdz augustam viņš Sevastopoles aviācijas skolā ieguva kara pilota kvalifikāciju, bet oktobrī beidza padziļināto (iznīcinātāju) aviācijas kursu.
Pēc Oktobra revolūcijas viņš 1917. gada 27. oktobrī (pēc VS) ar savu lidmašīnu pārbēga pie "balto" karaspēka un 1. Donas aviācijas grupas sastāvā piedalījās kaujās pret lieliniekiem, paaugstināts kapteiņa pakāpē.
Pēc Krievijas pilsoņu kara beigām kapteinis Bitte devās uz Parīzi, 1922. gadā atgriezās Latvijā un iestājās Aviācijas Divīzijā, bija Kara aviācijas skolas pilotu nodaļas komandieris (1923-1924). Darbojās arī Latvijas aeroklubā.
Miris no galvas traumas pēc aviokatastrofas Spilves lidlaukā Rīgā. 1924. gada 5. martā apglabāts Rīgas Brāļu kapos.
Kima Rodsa
Kimberlija Rodsa (en; dzimusi ) ir amerikāņu aktrise. Pazīstama ar Sintijas Herisones lomu ziepju operās Another World (1996—1999) un As the World Turns (2000—2001), ar Kerijas Mārtinas lomu Disney Channel situāciju komēdijseriālos "Zaka un Kodija greznā dzīve" (The Suite Life of Zack & Cody, 2005—2008) un The Suite Life on Deck (2008—2011), un šerifes Džoudijas Milsas lomu seriālā Supernatural (2010—2020).
Jakubs Vadlejhs
Jakubs Vadlejhs (cs; dzimis Prāgā) ir čehu vieglatlēts, startē šķēpa mešanas sacensībās. Viņš ir sudraba medaļas ieguvējs, kā arī pasaules čempionātu medaļnieks.
Piedalījies trijās vasaras olimpiskajās spēlēs. Debijas reizē 2012. gadā Londonā neiekļuva finālā, ar rezultātu 77,61 metri ieņemot 25. vietu kvalifikācijā. 2016. gadā Riodežaneiro ieņēma 8. vietu. 2020. gada olimpiskajās spēlēs Tokijā (notika 2021. gadā) izcīnīja sudraba medaļu.
Pasaules čempionātā pirmo reizi piedalījās 2011. gadā Tegu, kad ieņēma 16. vietu. 2017. gadā Londonā izcīnīja sudraba medaļu, raidot šķēpu 89,73 metrus tālu un sasniedzot personisko rekordu. 2019. gada Pasaules čempionātā ieņēma 5. vietu. 2022. gadā Jūdžīnā ieguva bronzas medaļu. 2022. gada Eiropas čempionātā Minhenē kļuva par sudraba laureātu.
Ūdensbrīnums
"Ūdensbrīnums" ir Latvijas animācijas filma, kas izdota 1978. gadā. Filmas režisors ir Ansis Bērziņš.
Sižets
Animācijas filma caur filmas galvenā varoņa piedzīvojumiem iepazīstina skatītājus ar ūdensapgādes sistēmu pilsētā.
Uz bīstamās zemes
"Uz bīstamās zemes" (en) ir 1951. gada ASV film noir melodrāmas filma, kuras režisors ir Nikolass Rejs. Filmā galvenās lomas atveido Aida Lupino, Roberts Raians un Vords Bonds. Filmas sižets balstīts uz Džeralda Batlera 1945. gada romānu Mad with Much Heart. Lai gan titros nav minēta, Lupino šī bija arī viena no pirmajām pieredzēm režijā, aizstājot Reju, kad viņš filmēšanas brīžos nebija pieejams.
Filma stāsta par lielpilsētas policistu, kuru sliktas uzvedības dēļ aizsūta uz sniegotu kalnu mazpilsētu palīdzēt notver jaunas meitenes slepkavu.
Filmas "Uz bīstamās zemes" pirmizrāde notika un to izplatīja RKO Pictures. Filma saņēmusi pozitīvas kritiķu atsauksmes, īpaši no mūsdienu kritiķiem. Filma pazīstama ar Bernarda Hermana mūziku, kas spēcīgi ietekmēja viņa vienu no pazīstamākajiem veikumiem Alfreda Hičkoka filmā "Uz ziemeļiem caur ziemeļrietumiem" (1958). Tīmekļa vietnē Rotten Tomatoes filmai ir 89% vērtējums.
Šaušana 1896. gada vasaras olimpiskajās spēlēs — 30 metri ar pistoli vīriešiem
30 metru šaušana ar pistoli vīriešiem bija viena piecām šaušanas disciplīnām un viena no trim disciplīnām ar pistoli, kas bija iekļauta 1896. gada vasaras olimpisko spēļu programmā.
Sacensības notika 11. aprīlī Kalitejas šaušanas poligonā Skopeftirionā. Šajās sacensībās piedalījās 5 sportisti no 3 valstīm. Katrs sportists varēja šaut piecas sešu šāvienu virknes.
Par pirmo olimpisko čempionu šajā disciplīnā kļuva ASV sportists Samners Peins. Sudraba medaļu izcīnīja Dānijas sportists Holgers Nīlsens, bet bronzas medaļu ieguva Grieķijas sportists Joannis Frangudis.
Šīs medaļas piešķīra Starptautiskā Olimpiskā komiteja ar atpakaļejošu datumu. Spēļu laikā uzvarētājiem tika piešķirta sudraba medaļa, bet turpmākās vietas netika apbalvotas.
Valstis
Iekavās norādīts sportistu skaits no attiecīgās valsts.
Ļubaņa (Krievija)
Ļubaņa ir pilsēta pie Tigodas upes Ļeņingradas apgabalā Krievijā pie Krievijas federālā autoceļa M10. Stacija dzelzceļa līnijā Maskava - Sanktpēterburga.
Vēsture
Rakstos pirmoreiz minēta 1499. gadā. No 1711. gada - pieturas punkts pasta līnijā Sanktpēterburga - Maskava. Aleksandrs Radiščevs darbā "Ceļojums no Pēterburgas uz Maskavu" Ļubaņai veltījis nodaļu. 1849. gadā caur Ļubaņu devās pirmais pasažieru vilciens. 1880. gadā Ļubaņas baznīcā tika apglabāts pirmais Krievijas ceļu ministrs un Nikolaja dzelzceļa līnijas projekta autors Pāvels Meļņikovs, kuram pilsētā uzcelts piemineklis. Otrā pasaules kara laikā no 1941. līdz 1944. gadam - vācu okupācijā. No 1942. gada 7. janvāra līdz 1942. gada 30. aprīlim Ļubaņas apkaimē notika Sarkanās armijas Ļubaņas operācija. Neveiksmīga uzbrukuma rezultātā krita vismaz 100 000 padomju karavīru. Kopējie Sarkanās armijas zaudējumi bija vairāk nekā 300 000 karavīru. Ļubaņas operācijā citu starpā gūstā krita ģenerālis Andrejs Vlasovs.
Gāzu gangrēna
Gāzu gangrēna (arī klostrīdiju mionekrolīze, histotoksiskā infekcija, anaerobais celulīts; veterinārijā: ļaundabīgā edēma) ir ātri progresējoša un izplatoša muskuļu infekcija, ko izraisa toksīnu producējošās baktērijas, cilvēkiem pārsvarā Clostridium perfringens, bet dzīvniekiem Clostridium septicum. To pavada dziļas strukturālas izmaiņas un tā ir potenciāli fatāla slimība, kura neārstējot viennozīmīgi ir nāvējoša.
Ļubaņa (Krievija)
Kultūra
Pilsētā atrodas Pētera un Pāvila katedrāle - vienīgais dzelzceļnieku dievnams Krievijā.
Gāzu gangrēna
Epidemioloģija
Cilvēkiem gāzu gangrēna visbiežāk sastopama kara laikā — attīstās karavīriem pēc iegūtas dziļas traumas. Pirmā pasaules kara laikā no šīs gangrēnas nomira aptuveni 100 000 vācu karavīru. Mūsdienu kara apstākļos ar šo infekciju saslimst daudz mazāk. Piemēram, deviņu gada periodā Vjetnamas karā no 139 000 brūcēm bija tikai 22 gāzu gangrēnas gadījumi. Tagad šī slimība ir diezgan reta un ir kā sekas ceļa negadījumam vai darba traumai. Taču šis ir ļoti smags un apdraudošs stāvoklis, kas pavada dabiskas slimības vai negadījumus.
Cik bieža ir saslimšana ar ļaundabīgu edēmu dzīvniekiem, nav zināms.
Etioloģija
Gāzu gangrēna parasti ir "kara lauka slimība". Toties slimības pamatā var būt arī citi iemesli, tai skaitā jatrogēni. Slimības attīstībai ir jābūt labvēlīgiem dažiem faktoriem. Ir jābūt dzīvesspējīgām klostrīdijām un ir jābūt piemērotai brūcei, kur tās varētu attīstīties. Baktēriju avots var būt gūžas locītavas ķirurģiskās operācijas, injekcijas dibena muskuļos un dažādu iemeslu kājas amputācija. Brūču kontaminācija ar netīrumiem, šķembām vai apģērba gabaliem mazina vietējo skābekļa koncentrāciju. Līdzīgi patoloģiskajā procesā var būt iesaistīta arī citu ķermeņa rajonu (piemēram, plecu, augšstilba, gūžas un apakšstilba ikru) liela muskulatūra. To iemesli var būt lielo artēriju bojājumi, kaulu lūzumi un traumas, apdegumi.
Gāzu gangrēnas izraisītāji ir anaerobas, grampozitīvas, sporas formējošas baktērijas, kas spēj producēt eksotoksīnus. Visbiežākais slimības ierosinātājs ir A tipa Clostridium perfringens, taču dažreiz ir atzīmēti dažādu citu sugu (Clostridium novyi un Clostridium septicum) klostrīdiju tipi. Retos gadījumos ierosinātāji var būt Clostridium histolyticum, Clostridium sordellii un Clostridium fallax. Bieži vien pie gāzu gangrēnas atzīmē vairākas sugas. Klostrīdijas galvenokārt ir saprofīti, kas dabā dzīvo augsnē un dzīvnieku un cilvēku kuņģa zarnu traktā. Skābekļa esamība palēnina klostrīdiju augšanu un mazina toksīnu izdali. Superoksīddismutāzes producēšana ļauj baktērijām izdzīvot pie neliela skābekļa koncentrācijas apkārtnē. Nekrotiskie audi, svešķermeņi un išēmija mazina vietējo skābekļa piegādi. Reti gāzu gangrēna attīstās bez esošas traumas. Tā var būt primāra starpenes un sēklinieku maisiņa infekcija (Furnjē gangrēna). Clostridium novyi un citas klostrīdijas izraisa mīksto audu infekciju.
Viljams Hērts
Viljams Makkords Hērts (en, dzimis, miris ) bija ASV aktieris.
Aktiera karjeru sācis septiņdesmitajos gados. Filmu debiju Hērts piedzīvoja 1980. gadā filmā Altered States, par kuru viņš saņēma Zelta globusa balvas nomināciju. 1985. gadā Hērts saņēma Amerikas Kinoakadēmijas balvu kā labākais aktieris par filmu "Zirnekļsievietes skūpsts" (Kiss of the Spider Woman, 1985). Vēlāk Hērts saņēma vēl divas labākā aktiera nominācijas par lomām filmās Children of a Lesser God (1986) un "Televīzijas ziņas" (Broadcast News, 1987). 2005. gadā ticis nominēts Kinoakadēmijas balvai kā labākais aktieris otrā plāna lomā par filmu "Vardarbības pēctecība" (2005).
Vēl piedalījies tādās filmās kā "Mākslīgais intelekts" (2001), "Ciems" (2004), "Siriāna" (Syriana, 2005), "Labais gans" (The Good Shepherd, 2006), "Misters Brūkss" (Mr. Brooks, 2007), "Savvaļā" (2007) un "Robins Huds" (2010). Piedalījies arī vairākās Marvel Cinematic Universe filmās.
Adams Gontjērs
Adams Veids Gontjērs (dzimis ) ir kanādiešu mūziķis un dziesmu autors. Viņš bija rokgrupas Three Days Grace vadošais solists, ģitārists un dziesmu autors. Viņš tiek slavēts par viņa dziedāšanas spējām. Viņam piemīt balss diapazons no augstā tenora līdz pat vidēji zemajam basam. Ārpus grupas Three Days Grace, viņš ir sadarbojies arī ar citām grupām, kā piemēram Art of Dying un Apocalyptica.
Cita darbība
Ārpus grupas Three Days Grace, Gontjērs piedzlījies vairāku citu albumu veidošanā. 2007. gadā viņš iedziedāja dziesmu I Don't Care grupas Apocalyptica albumā Worlds Collide.
Viņš piedalījās arī grupas Art of Dying dziesmas 'Raining' veidošanā, viņu albumā Vices and Virtues.
2006. gadā Gontjērs bija kanādiešu supergrupas Big Dirty Band loceklis.
2011. gadā Gontjērs dibināja Sludge Factory Records un noslēdza līgumu ar vietējo grupu Before the Curtain.
2013. gada 9. janvārī Gontjērs paziņoja, ka pamet paša dibināto grupu Three Days Grace.
Apbalvojumi
Gonjērs ir ieguvis divas BMI popa balvas un ir bijis nominēts labākā kanādiešu rokmūzikas video balvai.
Herningas "Blue Fox"
Herningas "Blue Fox" ir hokeja komanda, kas atrodas Herningā, Dānijā, un spēlē Dānijas hokeja līgā. Tā ir titulētākā līgas komandas - čempiones titulu komanda izcīnījusi 16 reizes, pēdējo reizi to paveicot 2012. gadā.
2001.—02. gada sezonu kluba sastāvā aizvadīja Sergejs Seņins, 2006.—07. gada sezonā vairākas spēles kluba sastāvā aizvadīja Aleksandrs Semjonovs, savukārt 2007.—08. gada sezonā piecas spēles "Blue Fox" rindās aizvadīja arī Agris Saviels. 2016.—17. gada sezonā tās rindās spēlēja latviešu uzbrucējs Roberts Jekimovs.
Jaroslavs Rakickis
Jaroslavs Rakickis (uk, dzimis ) ir Ukrainas futbolists, spēlē aizsarga pozīcijā, bijušais Ukrainas futbola izlases dalībnieks. Kopš 2023. gada Rakickis pārstāv Ukrainas Premjerlīgas komandu Doneckas "Šahtar".
Savu karjeru 2009. gadā sācis Ukrainas Premjerlīgas komandā Shakhtar Donetsk, kur viņš 10 sezonu laikā kopumā nospēlēja vairāk nekā 300 mačus un izcīnīja astoņus Premjerlīgas titulus. 2018. gadā pievienojies Krievijas Premjerlīgas komandai Zenit Saint Petersburg. pametis komandu pēc Krievijas 2022. gada iebrukuma Ukrainā.
Ukrainas futbola izlases sastāvā debitējis 2009. gadā. Piedalījies 2012. un 2016. gada Eiropas čempionātā. Kopumā izlases rindās aizvadījis 54 mačus un guvis 5 vārtus. Kopš pārejas uz Krievijas komandu Zenit, Rakickis vairs nav saukts uz izlasi.
Sasniegumi
Shakhtar Donetsk
2021. gada pasaules čempionāts cīņas sportā
2021. gada pasaules čempionāts cīņas sportā notika  no 2021. gada 14. līdz 22. oktobrim Oslo (Norvēģijā).
Komandu vērtējums
Katrā svara kategorijā cīkstonis par izcīnīto 1. vietu komandai deva 25 punktus, 2. vietu — 20 punktus, 3.—4. vietu — 15 punktus, 5.—6. vietu — 10 punktus, 7. vietu — 8 punktus, 8. vietu — 6 punktus, 9. vietu — 4 punktus un 10. vietu — 2 punktus.
Latvijas cīkstoņi
Čempionātā piedalījās trīs Latvijas cīkstoņi: vīriešiem grieķu-romiešu cīņā Aleksandrs Jurkjans (līdz 63 kg) — 20. vieta, vīriešu brīvajā cīņā Alans Amirovs (līdz 79 kg) — 15. vieta un Ivars Samušonoks (līdz 86 kg) — 17. vieta.
Kontaktu līdzstrāvas elektromotors
Kontaktu līdzstrāvas elektromotors (en, turpmāk BDC elektromotors) ir viens no visvairāk izmantotajiem elektromotoru veidiem. To iespējams sastapt visdažādākajās elektromehāniskajās sistēmās, sākot ar bērnu rotaļlietām, līdz pat industriālajiem elektriskajiem urbjiem. BDC elektromotors griezes momentu (angļu: torque) nodrošina, izmantojot iekšējo, mehāniski realizēto strāvas komutāciju. Sarežģīta vadības sistēma nav nepieciešama, jo motora griezes momenta lielumu nosaka sistēmas elektrobarošanas avota spriegums. Tātad, motora griešanās ātrums ir tieši proporcionāls barošanas avota spriegumam.
Pastāvīgā magnēta BDC elektromotors
Pastāvīgā magnēta BDC elektromotora stators nesatur vadu tinumus. Ārējais magnētiskais lauks tiek ģenerēts, izmantojot tikai pastāvīgā magnēta magnētiskās īpašības. Tā kā magnētiskais lauks ir fiksēts, tas nevar tikt regulēts, lai izmainītu elektromotora griešanās ātrumu, un, līdz ar to, arī griezes momentu. BDC elektromotors ar pastāvīgā magnēta statoru tiek izmantots mazu elektromotoru elektromehāniskajos risinājumos, piemēram, rotaļlietās un neliela izmēra sadzīves elektrotehnikā, taču lielos BDC elektromotoros to statorā tiek izmantoti vadu tinumi, jo citādāk būtu nepieciešami ļoti lielu izmēru pastāvīgie magnēti, kurus šādos izmēros izveidot ir dārgi.
Lai samazinātu iekārtas izmērus un masu, neliela pastāvīgā magnēta BDC elektromotora statorā var tikt izmantoti neodīma (angļu: neodymium) vai tā sakausējumu magnēti. Mūsdienās pastāvīgā magnēta BDC elektromotori ir visbiežāk sastopamie līdzstrāvas elektromotori. Pastāvīgā magnēta BDC elektromotora īpašības:
Virknes tinuma BDC elektromotors
Virknes tinuma BDC elektromotora statora tinumi ir savienoti virknē ar rotoru un barošanas avotu. Caur rotoru un statoru plūst viena un tā pati strāva. Gadījumā, kad elektromotoram netiek pievienota mehāniskā slodze, palielinoties barošanas spriegumam, palielinās cauri elektromotoram un arī statoram plūstošā strāva. Tas liek palielināties statora un rotora magnētiskajiem laukiem, kā rezultātā palielinās arī elektromotora griešanās ātrums, bet samazinās griezes moments. Gadījumā, kad elektromotoram tiek pievienota slodze, strāva caur to palielinās, kā rezultātā palielinās arī statora un rotora magnētiskie lauki. Šajā gadījumā elektromotora griešanās ātrums samazinās un griezes moments palielinās. Šīs konfigurācijas BDC elektromotorus izmanto augstas inerces slodzēs — elektrovilcienos, liftos un ceļamkrānos, jo tiem ir augsts sākuma griezes moments.
Virknes tinuma BDC elektromotora īpašības:
Paralēlā tinuma BDC elektromotors
Paralēlā tinuma BDC elektromotora statora tinumi ir savienoti paralēli rotora tinumiem. Abos tinumos plūst atšķirīgas strāvas. Pēc 1. Kirhofa likuma izriet, ka kopējo strāvu nosaka cauri rotora tinumiem plūstošā strāva un cauri statora tinumiem plūstošā strāva. Gadījumā, kad elektromotoram netiek pievienota slodze, palielinoties barošanas spriegumam, palielinās cauri elektromotoram un arī statoram plūstošā strāva. Tas liek palielināties statora un rotora magnētiskajiem laukiem, kā rezultātā palielinās arī elektromotora griešanās ātrums, bet samazinās griezes moments. Gadījumā, kad elektromotoram tiek pievienota mehāniskā slodze, strāva caur rotoru palielinās, kā rezultātā palielinās rotora magnētiskais lauks. Ja caur rotoru plūstošā strāva palielinās, tad strāva, kas plūst caur statora tinumiem, samazinās, samazinot arī statora magnētisko lauku. Arī šajā gadījumā elektromotora griešanās ātrums samazinās un griezes moments palielinās. Šīs konfigurācijas BDC elektromotorus izmanto >3,730 kW (3730 Nm/s) sistēmu risinājumos — industriālajos un mašīnbūves elektromotoros.
Paralēlo tinumu BDC elektromotora īpašības:
Virknes-paralēlā tinuma BDC elektromotors
Virknes-paralēlā tinuma BDC elektromotora statora tinumi ir savienoti virknē un paralēli rotora tinumiem. Šīs konfigurācijas BDC elektromotorus izmanto, lai iegūtu gan virknes, gan paralēlā tinuma BDC elektromotoru pozitīvās īpašības — lielu sākuma griezes momentu un stabilu elektromotora griešanās ātruma kontroli. Šos BDC elektromotorus izmanto industriālajos un mašīnbūves risinājumos, piemēram, ģeneratoros.
Virknes-paralēlo tinumu BDC elektromotora īpašības:
Rotors
Rotors ir izveidots no viena vai vairākiem vadu tinumiem. Kad cauri šiem tinumiem plūst strāva, ap rotoru inducējas magnētiskais lauks. Magnētisko īpašību dēļ rotora magnētiskie poli tiek pievilkti klāt pretēji polarizētajiem statora poliem, jo stators ģenerē konstantu magnētisko lauku. Rezultātā, rotors veic cirkulāru, rotējošu kustību pretēji polarizēto statora polu virzienā. Elektromotora rotoram griežoties, tinumos radītās magnētiskās indukcijas vektora virziens tiek mainīts, noteiktā secībā mainot tinumos plūstošās strāvas virzienu. Strāvas vadību sauc par strāvas komutāciju un BDC elektromotoros to nodrošina komutators un sukas.
Komutaturs un sukas
Komutators sastāv no vara plāksnēm, kuras ir viena no otras atdalītas, un ir piestiprināts pie rotora ass. Katrs no komutatora plāksnīšu pāriem ir pievienots atsevišķam rotora vadu tinumam. Sukas ir izveidotas no oglekļa materiāla un pievienotas barošanas avotam. Rotoram griežoties, sukas slīd pāri komutatora plāksnēm, pievienojot barošanas avota spriegumu rotora tinumam, ar kuru ir savienotas attiecīgās komutācijas fāzes komutatora plāksnes. Tātad, komutators kopā ar sukām veido slēdzi, kas dinamiski maina magnētiskās indukcijas vektora virzienu rotora tinumos.
Atšķirība no bezkontaktu līdzstrāvas elektromotora
Galvenā atšķirība starp kontaktu līdzstrāvas elektromotoru un bezkontaktu līdzstrāvas elektromotoru ir tā vadībā. BDC elektromotoram nav nepieciešams izstrādāt īpašu elektronisku vadības sistēmu, kas komutētu strāvu elektromotora tinumos, jo šo procesu nodrošina elektromotorā iebūvēta mehānika — komutators un sukas.
Priekšrocības
Galvenās BDC elektromotoru priekšrocības ir zemas sākotnējās izmaksas motora izgatavošanai, relatīvi zema tirgus cena un liela pieejamība tirgū, kā arī relatīvi vienkārša elektromotora vadība.
Bezmiegs (2002. gada filma)
Bezmiegs (en) ir 2002. gada ASV trillera filma, kas veidota kā rīmeiks 1997. gada Norvēģijas filmai ar tādu pašu nosaukumu. Filmas režisors ir Kristofers Nolans. Galvenās lomas filmā atveido Als Pačīno, Robins Viljamss, Hilarija Svonka, Mora Tīrnija, Mārtins Donovans, Nikijs Kats un Pols Dūlijs. Filmas pirmizrāde notika Tribekas filmu festivālā.
Divus slepkavību izmeklētājus no Losandželosas nosūta uz Naitmūtas pilsētu Aļaskā, kur abiem jāizmeklē 17 gadus vecās Kejas Konelas slepkavība.
Svalbāras līgums
Svalbāras līgums, sākotnēji Špicbergenas līgums, pilnā nosaukumā «Līgums starp Norvēģiju, Amerikas Savienotajām Valstīm, Dāniju, Franciju, Itāliju, Japānu, Nīderlandi, Lielbritāniju un Īriju, un Lielbritānijas aizjūras domīnijām un Zviedriju saistībā ar Špicbergenu» ( en) ir līgums, kurš nosaka Norvēģijas suverenitāti pār Svalbāras arhipelāgu Arktikā.
Līgums tika noslēgts Parīzē 1920. gada 9. februārī Versaļas sarunu laikā pēc Pirmā pasaules kara, un tā būtība bija radīt likumisku regulējumu teritorijā, kas līdz tam bija nevienai valstij nepiederoša. Norvēģijas administrācija pār arhipelāgu tika nodibināta uzreiz pēc līguma ratificēšanas visās to parakstījušajās valstīs 1925. gadā. Svalbārai dažkārt pieskaitītā Jana Majena sala nav šī līguma priekšmets.
Līguma priekšmets
Līgums nosaka, ka:
Dalībvalstis
Sākotnēji līgumu parakstīja 14 dalībvalstīs: Apvienotā Karaliste (arī tās domīnijas Austrālija, Dienvidāfrika, Indija, Jaunzēlande, Kanāda), ASV, Dānija, Francija, Itālija, Japāna, Nīderlande, Norvēģija, Zviedrija. Mūsdienās (2018) līgumam ir 46 dalībvalstis. Latvija līgumam pievienojās 2016. gada 12. maijā.
Dienvidslāvija pievienojās līgumam, bet neviena no tās mantiniecēm nav paziņojusi par dalības turpināšanu līgumā.
Paralēlais visums
Paralēlais visums jeb paralēlā realitāte (alternatīvais visums, paralēlā pasaule) ir hipotētiska autonoma īstenība, kas pastāv vienlaikus ar esošo. Paralēlais visums ir atpazīstams jēdziens daiļliteratūrā, īpaši zinātniskās fantastikas žanra literārajos darbos.
Paralēlo pasauļu kvantu teoriju izvirzīja amerikāņu fiziķis Hjū Everets (en, 1930—1982), definējot paralēlos visumus kā "visumus, kas atdalīti cits no cita ar atsevišķu (single) kvantu notikumu".
Paralēlā visuma dažādie varianti kino, televīzijā, fantastikas un fantāzijas literatūrā
Līdz 20. gadsimta vidum daiļdarbos bieži tika aprakstītas "zudušās pasaules" — vietas, kas reāli atrodas mūsu pasaulē, taču ir ļoti atšķirīgas no tās. Šādās vietās varoņi parasti nokļuva neveiksmīgu ceļojumu dēļ, bet pēc 20. gadsimta vidus, kad pasaule ģeogrāfiski jau bija pietiekami izpētīta, šādām "zudušajām pasaulēm" nācās pārcelties uz paralēlajām realitātēm. Dažkārt šādās pasaulēs, kas aprakstītas literārajos darbos, var nokļūt caur īpašiem portāliem vai izmantojot speciālas ierīces.
Reizēm tiek izmantots pieņēmums, ka laika plūsma paralēlajos visumos ir atšķirīga, un varonis, kas apmeklējis paralēlo pasauli, atgriežas pēc vairākiem gadsimtiem. Šādu motīvu, piemēram, izmantojis Klaivs Steiplss Lūiss darbā "Nārnijas hronika", pieminot, ka laika plūsmai paralēlās pasaulēs nav obligāti jābūt vienādai.
Dažkārt atšķirības starp paralēlajām pasaulēm ir pavisam nelielas: piemēram, seriāla Doctor Who sērijā Inferno Doktors nejauši nokļūst paralēlajā visumā, mēģinot saremontēt TARDIS konsoli, šis visums ir tāds pats kā mūsējais, vienīgi Lielbritānijā ir fašistiska valdība un karaliskā ģimene sodīta ar nāvi.
Paralēlajam visumam dažkārt nav nekādu vēsturisku attiecību ar reālo pasauli. Tā vietā ir atšķirīgi dabas likumi, piemēram, palielināta gravitācija.
Iespējams, izplatītākais paralēlo visumu koncepcijas izmantojums zinātniskajā fantastikā ir hipertelpas jēdziens — hipertelpa ir teorētisks paralēlais visums, ko var izmantot, lai kustētos ātrāk par gaismu un īsā laikā veiktu tālus starpzvaigžņu ceļojumus.
Dažos darbos parādīts, ka paralēlie visumi var rasties kā sekas ceļojumam laikā. Varonis uz citu realitāti var ceļot arī sapnī vai izmainītā apziņas stāvoklī.
1939. gadā uzņemtajā filmā "Oza zemes burvis" (angļu: The Wizard of Oz), kuru Amerikas Kinoinstitūts nosaucis par visu laiku labāko fantāzijas žanra filmu, Oza zemes burvju valstība tika filmēta sēpijas krāsās, tādējādi uzskatāmi parādot, ka tā ir paralēla realitāte.
Dažas no filmām, kuru sižets vairāk vai mazāk saistīts ar paralēlo realitāti:
Lāsts (animācijas filma)
"Lāsts" ir Latvijas animācijas filma, kas izdota 1979. gadā. Filmas režisors ir Ansis Bērziņš.
Baltijas republikāņu partija
Baltijas republikāņu partija (krievu: Балтийская республиканская партия) bija Krievijas politiskā partija, kas darbojās Kaļiņingradas apgabalā no 1993. gada 1. decembra līdz 2005. gada 21. februārim.
Partijas galvenā ideja bija paaugstināt apgabala statusu līdz republikai Krievijas Federācijas sastāvā. Baltijas republikāņu partija vairākkārt piedalījusies vēlēšanās gan vietējā, gan federālā līmenī. Pēc partijas likvidēšanas vairāki BRP biedri ir dzīvojuši ārzemēs, jo viņiem tika piešķirts politiskais patvērums. Viens no viņiem ir bijušais deputāts un žurnālists Oļegs Berezovskis.
Lāsts (animācijas filma)
Sižets
Animācijas filmā attēlota alkohola destruktīvā ietekme uz cilvēku.
Simons Stevins
Simons Stevins (dzimis, miris ) bija flāmu matemātiķis un inženieris.
Par Stevina dzīvi trūkst precīzu datu. Dzimis Brigē ārlaulībā. Strādājis tirdzniecībā, ceļoja pa Ziemeļeiropu. Vēlāk studēja Leidenes Universitātē, kur sadraudzējies ar Orānijas Moricu, vēlāk kļūdams par Morica padomnieku.
1608. gadā Stevins pirmais izskaidroja plūdmaiņas uz Zemes ar Mēness ietekmi. Uzlaboja slūžu konstrukciju. Projektēja militārās aizsardzības būves. Pārsteidza laikabiedrus, izgatavojot jahtu, kas ar riteņu palīdzību pārvietojās pa sauszemi.
Stevinam ir darbs arī mūzikas teorijā. Ieviesa daudzus matemātiskas dabas jaunvārdus nīderlandiešu valodā.
Baltijas republikāņu partija
2015. gada 1. februārī 63 gadu vecumā nomira BRP dibinātājs Sergejs Pasjko.
Partijas biedri ārzemēs ir iestājušies pret Krievijas iebrukumu Ukrainā un par Kaļiņingradas apgabala neatkarību, kā arī uzskata, ka pēc kara šis reģions varētu kļūt par Eiropas Savienības sastāvdaļu.
Kalnišķi
Kalnišķi var būt:
Attēla sensora formāts
Attēla sensora formāts digitālajā fotogrāfijā apzīmē attēla sensora izmēru un formu.
Digitālās fotokameras attēla sensora formāts nosaka izmantotās fotokameras un fotoobjektīva skata leņķi. Digitālajās spoguļkamerās izmantotie attēla sensori vairumā gadījumu ir mazāki par pilna kadra kamerās izmantoto 24 mm × 36 mm attēla laukumu, kā rezultātā skata leņķis ir šaurāks.
Keilebs Jūans
Keilebs Jūans (en; dzimis ) ir Austrālijas šosejas riteņbraucējs, šobrīd pārstāv . Jūans ir sprinteris ar Markam Kevendišam līdzīgu stilu, sprintu veicot ārkārtīgi zemā pozīcijā, noliecoties tālu uz priekšu virs stūres, kas dod ievērojamas aerodinamiskās priekšrocības. Karjeras laikā uzvarējis visu Lielo tūru posmos.
Orica-GreenEDGE
2015. gada Vuelta a España izcīnīja uzvaru sacensību piektajā posmā. 2016. gadā uzvarējis EuroEyes Cyclassics viendienas sacensībās. 2017. gada Giro d'Italia uzvarēja sacensību 7. posmā.
Lotto-Soudal
2018. gada augustā tika paziņots, ka Jūans līdz ar nākamās sezonas sākumu pievienosies . 2019. gadā Jūans izcīnīja savu pirmo uzvaru Tour de France posmā. Jūans uzvarēja arī 16. un noslēdzošajā posmā Elizejas laukos.
2020. gada Tour de France Jūans uzvarēja sacensību 3. un 11. posmā. 2021. gada Tour de France 3. posma finišā Jūans krita, lauza atslēgas kaulu un no turpmākām sacensībām izstājās.
Lūseilas stadions
Lūseilas stadions (ar) ir futbola stadions Lūseilā, Katarā. Stadionā ietilpība ir 80 000 skatītāji. Stadionā tika aizvadīti 2022. gada FIFA Pasaules kausa seši grupu turnīra mači, viens astotdaļfināls, ceturtdaļfināls un pusfināls, kā arī finālmačs.
Stadiona īpašnieki ir Kataras futbola asociācija. Tas ir lielākais stadions Katarā un viens no astoņiem stadioniem, kas tika uzbūvēts 2022. gada FIFA Pasaules kausam. Stadions atrodas 23 km no valsts galvaspilsētas Dohas.
Bolhrada
Bolhrada (uk) ir pilsēta Ukrainas dienvidrietumos, Odesas apgabalā, Bolhradas rajona centrs. Izvietojusies apgabala dienvidrietumos Jalpuha ezera ziemeļu galā 242 km no apgabala centra Odesas.
Vēsture
Bolhrada dibināta 1811. gadā no Osmaņu Impērijas bēgošo bulgāru ieceļotāju apmešanās vietā pēc ģenerāļa Ivana Inzova iniciatīvas. Jau 1821. gadā kolonijai piešķirts pilsētas statuss un tā izveidojās par Budžakas bulgāru administratīvo un kultūras centru. No 1859.—1878. gados un 1918.—1940. gados Rumānijas sastāvā (Bolgrad). Mūsdienās apmēram trešdaļa iedzīvotāju par dzimto uzskata bulgāru valodu. Ievērojams reģiona vīnkopības centrs.
Mihaēls Rots
Mihaēls Rots (de, arī Miķelis Rots; dzimis, miris ) bija latgaliešu rakstnieks, tulkotājs, katoļu garīdznieks, misionārs. Latgaliešu laicīgās literatūras pamatlicējs.
Kalnišķi (Nīcas pagasts)
Kalnišķi ir apdzīvota vieta Kurzemes dienvidrietumos, Dienvidkurzemes novada Nīcas pagastā uz dienvidiem no Liepājas pie autoceļa A11 (Liepāja — Lietuvas robeža (Rucava)).
Mihaēls Rots
Dzīvesgājums
Dzimis 1721. gadā Ilūkstē. 1737. gadā iestājās Jezuītu ordenī, mācījās Viļņā un Sluckā. Strādāja par skolotāju jezuītu rezidencē Daugavpilī. Līdz 1748. gadam studēja teoloģiju un filozofiju Viļņas Universitātē.
Kalnišķi (Nīcas pagasts)
Kalnišķi ir mūziķes Austras Pumpures (1928) dzimtā vieta. Kalnišķos atrodas stādu audzētava "Deko dārzs".
Mihaēls Rots
Dzīvesgājums
Apbedīts Dagdas katoļu baznīcas pazemes velvēs.
Notiesāšana
Betija Anna Votersa iestājas juridiskajā skolā, lai aizstāvētu savu brāli Keniju, kurš nepatiesi notiesāts par slepkavību.
Bitcoin
Bitcoin jeb bitmonētas ir vienādranga apmaksas sistēma un kriptonauda, balstīta uz atvērtā pirmkoda protokolu, kas izmanto publisku transakciju žurnālu. Bitcoin 2009. gadā publiskoja izstrādātājs vai izstrādātāju grupa zem pseidonīma Satoši Nakamoto. Tā ir kriptovalūta, kas balstās uz publiskās atslēgas kriptogrāfiju.
Bitmonētas tiek emitētas automātiski, pēc iepriekš radīta algoritma. Tos piešķir lietotājiem kā atlīdzību par piešķirto skaitļošanas jaudu maksājumu apstrādes nodrošināšanai, pārbaudot un saglabājot visus darījumus publiskā dalītā transakciju žurnālā, ko sauc par blokķēdi (block chain), veicot darba pierādījumu (Proof-of-Work). Šo procesu sauc par "rakšanu", tās dalībniekiem piešķir gan iepriekšminētās no jauna emitētās bitmonētas, gan arī darījumos ietvertās komisijas maksas. Bez "rakšanas", bitmonētas var iegūt arī biržās, pērkot tos par fiat naudu, kā arī pārdodot preces un pakalpojumus. Lietotāji var pa tiešo viens otram nosūtīt un saņemt bitmonētas, par to samaksājot nelielu komisijas maksu, izmantojot maka programmatūru.
Vēsture
Bitcoin izveidoja Satoši Nakamoto, kas rakstīja par Bitcoin 2008. gada 31. oktobrī pētniecības dokumentā ar nosaukumu "Bitcoin: vienādranga elektroniskās naudas sistēma" (en). Tas tika īstenots kā atvērtā pirmkoda programmatūra un publiskots 2009. gada janvārī. Bitcoin bieži tiek saukts par pirmo ciparnaudu, lai gan iepriekšējas sistēmas pastāvēja. Bitcoin ir pareizāk raksturot kā pirmo decentralizēto ciparnaudu.
Viens no pirmajiem Bitcoin atbalstītājiem un adoptētājiem bija programmētājs Hals Finijs. Finijs lejupielādēja Bitcoin programmatūru, dienā tā tika publicēta, un saņēma 10 bitmonētas no Nakamoto pirmajā Bitcoin darījumā.
Balstoties uz Bitcoin atvērto pirmkodu, 2011. gadā sāka parādīties citas ciparnaudas, populārākā no tām — Litecoin.
2013. gadā dažas populāras mājaslapas sāka pieņemt bitmonētas. WordPress sāka 2012. gada novembrī, tam sekoja OKCupid 2013. gada aprīlī, Atomic Mall 2013. gada novembrī, TigerDirect un Overstock.com sāka Bitcoin pieņemt 2014. gada janvārī, Expedia 2014. gada jūnijā, Newegg un Dell 2014. gada jūlijā un Microsoft 2014. gada decembrī. Dažas labdarības organizācijas, piemēram, Electronic Frontier Foundation pieņem Bitcoin ziedojumiem (organizācija sāka pieņemt bitmonētas 2011. gada janvārī, pārtrauca pieņemt tos 2011. gada jūnijā un atkal pieņemt sāka 2013. gada maijā).
Pirmais Bitcoin bankomāts tika uzstādīts 2013. gada oktobrī Vankūverā, Britu Kolumbijā, Kanādā.
Ieguve
Jaunu bitkoinu izlaide ir decentralizēta un nav atkarīga no kādas regulējošas iestādes, emisijas apjoms ir zināms jau iepriekš. Jaunu bitkoinu standarta porcija tiek pievienota komisiju summai no transakcijām, kas ir iekļautas kārtējā blokā. Gala summu kā atlīdzību saņem tas, kurš ir iekļāvis kārtējo bloku transakciju datubāzē.
Klientprogrammas pirmajās versijās bija poga “ģenerēt jaunus bitkoinus”. Kopš 2013. gada ieguve bez specializētiem procesoriem (ar videokarti vai centrālo procesoru) ir nerentabla: elektroenerģijas rēķinu summas ir pārsniegušas vidējo rādītāju.
2017. gadā parādījās mākoņieguves pakalpojums ar nomātas jaudas izmantošanu. Aprīkojuma apkalpošanu, iestatīšanu un pieslēgšanu internetam nodrošina uzņēmums, kas sniedz šo pakalpojumu. Vairākumā gadījumu nomnieks var izvēlēties vēlamo kriptovalūtu un ieguves pūlu, kam pievienoties.
Ik pēc katru jaunu 210 000 bloku izveidošanas (aptuveni vienu reizi 4 gados) atlīdzība jaunu bitkoinu veidā samazinās divas reizes, t.i., ģeometriskajā progresijā (atlīdzības apmērs 50 → 25 → 12,5 → …). Kopējais bitkoinu emisijas apjoms ir ierobežots, jo to veido dilstošās ģeometriskās progresijas locekļu summa, un nepārsniegs 21 miljonu. 2014. gada maijā apgrozībā bija 12,7 miljoni bitkoinu, bet 2021. gada jūlijā — 18,77 miljoni.
Enerģijas patēriņš un ietekme uz klimata izmaiņām
Bitcoin tiek kritizēts par "rakšanā" patērēto elektroenerģijas apjomu.
2015. gadā tika lēsts, ka kopējais ar "rakšanu" saistītais enerģijas patēriņš veidoja 166,7 megavatus, bet 2017. gadā no viena līdz četriem gigavatiem elektroenerģijas. 2018. gadā tas tika novērtēts kā 2,55 līdz 3,572 GW jeb aptuveni 6% no Pasaules banku sektora kopējā patēriņa. 2019. gada jūlijā BBC ziņoja, ka patēriņš veido 7 gigavatus, 0,2% ko kopējā Pasaules patēriņa; tādu pašu patēriņu kā Šveicei. 2021. gada Kembridžas Universitātes novērtējumā bitkoinu ieguve patērē vairāk nekā 178 TWh gada laikā, kas to ierindotu 30 lielāko patērētāju vidū valstu vērtējumā.
Latvijas Republikas rūpniecības, īpašuma un privatizācijas valsts ministru uzskaitījums
Šajā uzskaitījumā apkopoti Latvijas Republikas rūpniecības, īpašuma un privatizācijas valsts ministri. Šāds amats tika izveidots 1995. gadā kā rūpniecības politikas un privatizācijas valsts ministrs, likvidējots privatizācijas valsts ministra amatu. Savukārt 1995. gada 21. decembrī šim amatam tika pievienots arī valsts īpašumu valsts ministra amats, izveidojot rūpniecības, īpašuma un privatizācijas valsts ministra amatu. 1996. gadā rūpniecības, īpašuma un privatizācijas valsts ministra amats tika likvidēts.
30px Latvijas Republika (1990 — mūsdienas) 30px
{{legend| #861623 | Demokrātiskā partija "Saimnieks" |border=1px solid #AAAAAA}} {{legend| #DDDDDD | Bez partijas / Neatkarīgais |border=1px solid #AAAAAA}}
Balvu sākumskola
Balvu sākumskola (līdz 2020. gadam — Balvu pamatskola) ir Balvu novada pašvaldības Balvu pilsētas vispārizglītojošā mācību iestāde, kura sniedz pamatizglītības programmu 1.-6.klasēm.
Skolā darbojas pašpārvalde — Skolēnu Domīte, Skolas padome. Skolai ir sava simbolika — skolas logo, skolas karogs un vimpelis, skolas himna.
Vēsture
Skola tika atklāta 1965. gadā bijušās ģimnāzijas ēkā Brīvības ielā 47 ar pamatskolas nosaukumu 1.—3. klašu skolēniem ar paralēlām latviešu un krievu plūsmām.
1992. gadā skolu pārsauca par sākumskolu, bet 2001. gadā atkal par pamatskolu.
2010. gadā pilsētas skolu reorganizācijas rezultātā skolu pārcēla uz pašreizējo adresi Partizānu ielā 16.
2012./2013. m.g. Balvu pamatskola saņēma ESF projekta „Pedagogu konkurētspējas veicināšana izglītības sistēmas optimizācijas apstākļos” iniciatīvas ietvaros pasākumā Latvijas „Izglītības inovācijas balva” Britu padomes pārstāvniecības Latvijā specbalvu kategorijā „Mācību priekšmetu apguve” inovācijas pieteikumam „Mēs runājam dažādās valodās, bet raugāmies vienā virzienā”.
2016. gadā konkursā „Eiropas Atzinības zīme valodu apguvē” par labo praksi valodu apguves iespēju attīstīšanā starptautiskās sadarbības projektu ietvaros VIAA atzinības rakstu saņēma Balvu pamatskolas projekts “Sports, spēle, valoda” (VIAA atzinības raksti par labo praksi valodu apguvē saņemti arī 2013. un 2010. gadā). Ideja apvienot šos trīs elementus mācību procesā ir nākusi no vecāko klašu skolēniem, kas jaunākajiem vadījuši spēļu rītus un tulkojuši latviešu rotaļas un spēles angļu valodā, apkopojot tās “Spēļu grāmatā”. Skolēni šādā veidā apguvuši latviešu, angļu, krievu un vācu valodu. Spēļu veidā nedaudz apgūta arī čigānu un latgaliešu valoda.
2016. gada 28. oktobrī Balvu pamatskolas angļu valodas skolotājas I. Bukša, L. Bukovska — Pole un D. Kravale piedalījās Latviešu valodas aģentūras konferencē "Mācību saturs dažādās valodās: CLIL pieeja Latvijas un citu Eiropas valstu izglītībā", vadot praktisko darbnīcu par valodu apguvi caur spēli. Daugavpils Universitāte ir uzaicinājusi skolu šo pieredzi popularizēt visā Latvijā. 2016./2017.m.g. Balvu pamatskolas 3.b klases skolēni ir iesaistījušies Latvijas Olimpiskās komitejas (LOK) organizētajā projektā „Sporto visa klase”. Projekta mērķis ir sadarbībā ar Latvijas Sporta pedagoģijas akadēmiju mērķtiecīgi uzlabot visu iesaistīto klases skolēnu fizisko sagatavotību, stāju, dot motivāciju nodarboties ar sportu un uzlabot sekmes mācībās, kā arī paveikt visiem kopā kādu labu darbu. 2016. gada 11. novembrī pie Balvu pamatskolas svinīgi mastā tika uzvilkts projekta „Sporto visa klase” karogs. To uzvilka Balvu novada pašvaldības Domes priekšsēdētājs A. Kazinovskis un 3.b klases kapteinis I. Polis.
2016. gadā Balvu pamatskola saņēma sporta inventāru, kuru projekta "Sports un bērnu fiziskā sagatavotība — Balvu novada pašvaldības prioritāte" ietvaros pasūtīja Balvu novada pašvaldība kopā ar izglītības iestādēm, atsaucoties uz Izglītības un zinātnes ministrijas izsludināto projektu konkursu “Sporta inventāra un aprīkojuma iegāde akreditētajās vispārējās un profesionālās ievirzes sporta izglītības iestādēs”.
2020. gadā skolu reorganizēja par sākumskolu 1.—6. klasēm.
Izglītības programmas
2022./2023.mācību gadā Balvu sākumskolā mācījās 459 skolēni, no tiem 11 skolēni — speciālajā pamatizglītības programmā. Skolā bija 24 klašu komplekti.
Skola 2022./2023.mācību gadā realizēja divas izglītības programmas:
Dalība starptautiskos projektos 2010. gados
Erasmus+ projekts „"Learning without Limits"(exploring the potential for learning for all when no limits exist in terms of disadvantage or geography) 2014.-2017.g. Projekta galvenais atbalsta virziens ir sadarbība inovācijas veicināšanai un labās prakses apmaiņa. Balvu pamatskola veiksmīgi pierāda, ka spēj ne tikai pārņemt un ieviest labo praksi no Eiropas skolām, bet arī piedāvāt savu redzējumu uz izglītību Eiropā. Projektā sadarbojas Anglijas, Polijas, Čehijas, Bulgārijas, Spānijas, Zviedrijas un Balvu pamatskolas skolotāji, skolēni un viņu vecāki, lai kopā mācītos, izzinātu un pilnveidotu ne tikai savas skolas vidi, bet arī dalītos savā labajā praksē Eiropā.
Ziemeļvalstu un Baltijas valstu izglītības programmas NordPlus projektā „What is different and What is common?” 2015./2016.m.g. Balvu pamatskolas 4.klašu deju kolektīvs „Saulstariņi” veica dažādas izglītojošās aktivitātes: skolēni iepazina Latvijas un Lietuvas valstu kopīgo un atšķirīgo, noskaidroja mīļākās āra spēles, izveidoja video dejai „Tūdaliņ’, tāgadiņ’”, ierunāja video ar interesantiem mēles mežģiem un skaitāmpantiem latviešu valodā u.c. Balvu pamatskolas skolēni ciemojās Panevēžas pamatskolā un piedalījās starptautiskajā tautas deju festivālā. Arī Panevēžas skolēni devās vizītē uz Balvu pamatskolu.
Eiropas skolu sadarbības tīkla eTwinning projekti 2013./2014.m.g. „Sightseeing tour around Europe” — sadarbība ar Turcijas un Polijas skolām. Izmantojot virtuāli ceļojošus pasaku tēlus, skolēni veidoja materiālus, kas iepazīstināja ar katras sadarbības valsts dažādām vēsturiskām un ģeogrāfiskām vietām.
2014./2015.m.g. „Christmas is coming 2014” sadarbība ar Spānijas, Vācijas, Maltas un Īrijas skolām. Projekta rezultātā skolēni aktīvi iesaistījās Adventes kalendāra tiešsaistē izveidē. Katru dienu no 1. decembra līdz pat 24. decembrim projekta mājaslapā tika atvērts Adventes kalendāra viens „lodziņš” ar dažādām aktivitātēm.
2015./2016.m.g. „The dream of flying” — sadarbībā ar Vācijas, Turcijas un Zviedrijas skolām tika pētīta tēma „Lidošana” no dažādiem aspektiem. Skolēni zīmēja projekta logo, veidoja dažādus modeļus eksperimentiem, pētīja lidošanas vēsturi un putnu lidojumus, mācījās veidot datorprezentācijas, kopīgi rakstīja radošus dzejoļus, tika izveidots arī kopīgs valodas frāžu audioieraksts.
2016./2017.m.g. „Valodu dažādība dziesmā” — Projekta rezultātā kopā ar Kuldīgas Alternatīvo sākumskolu tika izveidota dziesma, kurā izmantotas 3 Baltijas valstu valodas. Darba procesā skolēni izzināja Baltijas valstu valodu kopīgās un atšķirīgās iezīmes, pilnveidoja prasmi strādāt ar dažādiem IKT. „Great Breaks” — sadarbība ar Vācijas, Polijas, Vācijas, Portugāles un Ukrainas skolām. Tiks pētītas skolēnu aktivitātes starpbrīžos starp stundām un apkopotas idejas par starpbrīžu pavadīšanas iespējām.
Felisija Deja
Felisija Deja (en; dzimusi ) ir amerikāņu aktrise, producente un scenāriste. Viņa ir interneta seriāla The Guild (2007—2013) veidotāja, galvenās lomas atveidotāja, scenāriste un producente, seriāls pārsvarā ir balstīts uz viņas kā geimeres dzīvi. Vēl viņa ir rakstījusi scenāriju un filmējusies videospēles Dragon Age interneta seriālā Dragon Age: Redemption (2011). No 2009. gada decembrim līdz 2012. gada jūlijam Deja bija Starptautiskās Interneta televīzijas akadēmijas locekle.
Televīzijā Deja atveidojusi Vi lomu seriālā "Bafija pret vampīriem" (Buffy the Vampire Slayer, 2003), doktori Holliju Mārtēnu seriālā Eureka (2011) un Čārliju Bredbariju seriālā Supernatural (2012—2015, 2018—2020). Tāpat viņa ir filmējusies filmā "Sasniedz to atkal!" (Bring It On Again, 2004), interneta mūziklā Dr. Horrible's Sing-Along Blog (2008). 2017. gada aprīlī Deja sāka atveidot Kingas Foresteres lomu komēdijseriālā Mystery Science Theater 3000.
Mileștii Mici (vīna darītava)
Mileștii Mici ir Moldovas vīna ražotājs, kas atrodas Mileștii Mici komūnā.
Pagrabi
Valsts uzņēmums Kvalitatīvo vīnu rūpniecības komplekss "Milestii Mici" tika dibināts 1969. gadā, lai uzglabātu, saglabātu un nogatavinātu augstas kvalitātes vīnus.